רבקה אופנהיימר

רבקה אופנהיימר (באנגלית: Rebecca Oppenheimer; נולדה ב-1972) היא אסטרופיזיקאית אמריקאית ואחת מארבעת האוצרים/פרופסורים במחלקה לאסטרופיזיקה במוזיאון האמריקני לתולדות הטבע (AMNH) באפר ווסט סייד שבמנהטן. אופנהיימר חוקרת כוכבי לכת המקיפים כוכבים מחוץ למערכת השמש, מתכננת ובונה מכשור מדעי לתחום התת-אדום ולאופטיקה אדפטיבית וכיהנה כיושבת ראש סקר האסטרופיזיקאים הבכירים של נאס"א.<ref name=":4"></ref><ref name=":3" /><ref name=":0"></ref><ref name=":2" /> במעבדת האופטיקה שלה נוצרו מספר מכשירים אסטרונומיים חדשים המתמודדים עם תצפית וצילום ישיר של ספקטרום של מערכות שמש סמוכות בעלות כוכבי לכת חוץ שמשיים וחקר הרכבם הכימי, במטרה סופית למצוא חיים מחוץ למערכת השמש.<ref name=":2"></ref><ref name=":3"></ref>

== ביוגרפיה ==
אופנהיימר גדלה באפר וסט סייד, פחות מקילומטר וחצי מאוניברסיטת קולומביה.<ref name=":3" /> משהגיעה לגיל 12 חסכה מספיק כסף לקניית הטלסקופ הראשון שלה בו צפתה מביתו של סבא שלה בלונג איילנד.<ref name=":3" /> בזמן לימודיה בתיכון עבדה ב, בכתיבת מודל ממוחשב לזרימה בנהרות.<ref name=":3" /> לאחר שסיימה את התיכון בשנת 1990, המשיכה ללימודים באוניברסיטת קולומביה, שם הייתה חלק מתוכנית המצטיינים על שם איזידור אייזק רבי. אופנהיימר קיבלה תואר ראשון בפיזיקה מקולומביה בשנת 1994.<ref name=":3" /> בשנת 1999 סיימה את לימודי הדוקטורט באסטרופיזיקה במכון הטכנולוגי של קליפורניה, והגישה את מחקרה בנושא ננסים חומים בכוכבים קרובים, בהנחיית פרופסור .<ref name=":3" /><ref name=":5"></ref>

== קריירה ==
תמונה של הננס החום גליזה 229B על יד הננס האדום הגדול ממנו בהרבה, גליזה 229.
עם סיום הדוקטורט שלה, קיבלה אופנהיימר מלגת פוסט-דוקטורט של טלסקופ החלל האבל במסגרתה עבדה כשנתיים באוניברסיטת קליפורניה בברקלי. ב-2001 חזרה לניו יורק למשרת חוקרת במוזיאון האמריקאי לתולדות הטבע, וב-2004 הצטרפה לפקולטה שם.

ב-2013 מונתה לאוצרת של מחלקת האסטרופיזיקה של המוזיאון.<ref name=":5" /> מאז 2004 אופנהיימר היא פרופסור נלווה במחלקה לאסטרונומיה של אוניברסיטת קולומביה.<ref name=":5" /><ref name=":0" /> בשנים 2012–2014 כיהנה כיושבת ראש הסנאט המדעי של המוזיאון.<ref name=":5" /> כבר בראשית הקרירה שלה הייתה שותפה לגילוי הננס החום הראשון, גליזה 229 B ב-1994, גילוי שהתפרסם בשנת 1995 במגזין Nature וכן על דף השער של הניו יורק טיימס.<ref name=":3" /><ref></ref><ref></ref> במסגרת מחקר זה הייתה אופנהיימר לראשונת המדענים החוקרים את הרכב האטמוספירה של עצם תת-כוככבי מחוץ למערכת השמש.<ref name=":8"></ref> אופנהיימר גם פעילה בחקר כוכבי לכת חוץ שמשיים.

אופנהיימר הובילה או הייתה שותפה להובלת פרויקטים רבים של מכשירים חדשניים, כולל הובלת פרויקט Lyot ב-2004 - פרויקט מחקר ופיתוח ששילב אופטיקה אדפטיבית ו, הובלת פרויקט 1640 החל מ-2008 - פרויקט אופטיקה אדפטיבית בפאלומר שהוביל ביכולות תיקון של אלפית אורך גל וחישה של כוכב בבהירות נמוכה פי עשרה מיליון מכוכב סמוך המצוי במרחק של 4 דקות קשת, תכננה את מערכת הנחתת אור הכוכבים במסגרת Gemini Planet Imager ואת מכשיר המהירות הרדיאלית המתקדמת של פאלומר (הנקרא PARVI).<ref name=":2" /><ref></ref><ref></ref><ref name=":6"></ref> PARVI מבוסס על ספקטרומטר מוגבל-עקיפה בתת-אדום הקרוב, שיוכל למדוד מהירויות בדיוק של 0.3 מטר לשנייה.<ref name=":2" /> ביכולת זו ניתן יהייה לגלות כוכבי לכת קטנים מכדור הארץ המקיפים כוכבים קרים.<ref name=":2" />

בתחילת המאה העשרים ואחת חקרה אופנהיימר ננסים לבנים אולטרה-קרירים בעלי טמפרטורה של מתחת לכ-4000 מעלות קלווין.<ref></ref><ref name=":7"></ref> כוכבים אלו מאוד קשים לגילוי כיוון שפליטת האור מהם קלושה, והמכשור המשופר אפשר את גילויים רק החל משנת 2000 לערך.<ref name=":7" /> אופנהיימר מצאה כי הם אחראים ללפחות 3% מהילת החומר האפל בגלקסית שביל החלב.<ref name=":7" /> שנים ספורות לאחר מכן, במסגרת פרויקט Lyot, הובילה בניית קורונוגרף כוכבים מאוסף רכיבים שנאספו ממעבדות שונות ובשילוב עם אופטיקה אדפטיבית הובילה סקר של עצמים שמימיים חלשים הסמוכים לכוכבים בהירים, במרחק של עד כ-30 שנות אור מכדור הארץ, בניסיון לאתר כוכבי לכת חוץ שמשיים.<ref></ref><ref name=":8" />

אופנהיימר כיהנה בוועדות מייעצות רבות של נאס"א, כולל בצוות הגדרת המדע והטכנולוגיה של פרויקט הטלסקופ לחיפוש כוכבי לכת חוץ שמשיים , בסקירת אסטרופיזיקאים בכירים, בה כיהנה כיושבת ראש בשנת 2014 וכחברה ב-2016, ו-2019, וכן בוועדות שונות של הקרן הלאומית למדע של ארצות הברית (NSF) וכן ב-NRC (National Research Council). אופנהיימר חברה בוועדה להערכת טכנולוגיה לכוכבי לכת חיצוניים של נאס"א מאז 2016.<ref name=":2" /><ref name=":5" /><ref></ref><ref></ref>

אופנהיימר היא חברה פעילה באגודה האמריקאית לאסטרונומיה ובאיגוד האסטרונומי הבינלאומי, בו היא חברה בחטיבות A, B, C, D, F ו-G: אסטרונומיה בסיסית; מתקנים, טכנולוגיות ומדעי נתונים; חינוך, הנגשה לציבור ומורשת; תופעות אנרגיה גבוהה ופיזיקה בסיסית; מערכות פלנטריות ואסטרוביולוגיה וכן כוכבים ופיזיקת כוכבים.<ref></ref>

מאמציה של אופנהיימר בחינוך הציבור במסגרת המוזיאון (AMNH) כוללים אוֹצְרוּת של סדרת AstroBulletin של סרטים חדשים וסרטים דו-שנתיים.<ref name=":2" /> היא גם האוצרת האחראית על אטלס היקום הדיגיטלי .<ref name=":2" /> היא אצרה את מופע החלל מסע אל הכוכבים ואצרה את התערוכה Searching for New Worlds.<ref></ref><ref name=":2" /> הסרטון שלה, "היקום הידוע", שנוצר במסגרת תערוכה עם , הוא דוגמה מוקדמת לסרטון מדעי מדויק שהפך ויראלי ביוטיוב ב-2009 וזכה מאז ליותר מ 17 מיליון צפיות.<ref name=":5" /> כל כוכב לכת, כוכב וקוואזר שמופיעים בסרט מצויים במקומם המדויק הודות לאטלס היקום הדיגיטלי המתוחזק על ידי האסטרופיזיקאים של המוזיאון.<ref></ref> סרטון נוסף "זיכרונות חסרים מהיקום" הוצג בשבעה פסטיבלים בינלאומיים, זכה בארבעה פרסים.<ref name=":5" />

אופנהיימר מרצה באופן קבוע בנושאי מחקר אסטרונומי הן לציבור הרחב והן לפורומים מקצועיים.

נכון ל-2024, פרסמה למעלה ממאתיים ושישים מאמרים מדעיים ומוכווני ציבור, עם H-index של 61 ומדד i10 של 143, עם יותר מ-13,000 ציטוטים.<ref name=":6" /> היא כתבה שלושה פטנטים ופרקים בעשרות ספרים, וכן הינחתה מספר סטודנטים לדוקטורט, אם כי היא מעדיפה להתמקד בהנחיית סטודנט אחד לדוקטורט בכל זמן.<ref name=":3" /><ref name=":5" />

== הוקרה ופרסים ==
* 2020: מגזין InStyle, [https://www.instyle.com/celebrity/badass-50-february-2020 חמישים הנשים הקשוחות של 2020], מספר 16 מתוך 50<ref name=":4" />
* 2019: אות כבוד לאמנויות המשען על הישגים בחיבור מדע ואמנות<ref name=":5" />
* 2009: פרס בלווטניק למדענים צעירים, האקדמיה למדעים של ניו יורק<ref></ref>
* 2003: מרצה לזכר קרטר, מצפה הכוכבים של קרטר, וולינגטון, ניו זילנד<ref name=":5" />
* 2002-2004: מלגת מחקר על שם קלבפלייש, המוזיאון האמריקאי להיסטוריה של הטבע<ref name=":5" />
* 1999-2002: מלגת מחקר פוסט-דוקטורט של האבל<ref></ref><ref name=":5" />
* 1990-1994: תוכנית המצטיינים על שם איזידור אייזק רבי, אוניברסיטת קולומביה<ref name=":5" />

== חיים אישיים ==
אופנהיימר נולדה ב-1972 וגדלה באפר ווסט סייד במנהטן, ניו יורק בשם בן.<ref name=":3" /><ref></ref><ref></ref> אופנהיימר היא ממוצא יהודי ואישה טרנסית שיצאה מהארון ב-2014.<ref></ref><ref name=":3" />

== ראו גם ==
* אופטיקה אדפטיבית
* כוכב לכת חוץ-שמשי

== קישורים חיצוניים ==
* 
* [http://research.amnh.org/users/bro/ רבקה אופנהיימר] במוזיאון האמריקאי להיסטוריה של הטבע
* [https://www.amnh.org/research/physical-sciences/astrophysics/research/project-1640 פרויקט 1640] לגילוי וחקר כוכבי לכת חוץ-שמשיים
* [https://www.amnh.org/explore/videos סדרת AstroBulletin] - סרטי וידאו של המוזיאון האמריקני לתולדות הטבע
* . הרצאה לקהל אסטרונומים חובבים. בסרטון מוצגים גם רכיבי חומרה הנמצאים בשימוש במחקרים השונים בו הייתה אופנהיימר מעורבת. (באנגלית)
* 
* [https://vimeo.com/517262430 זיכרונות חסרים מהיקום], בלוג מוקלט (אורך: 6:50). [https://www.scientificamerican.com/blog/observations/missing-memories-of-the-universe/ תיעתוק: 29 במאי 2020].

== ביאורים ==

== הערות שוליים ==

קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:בעלות תואר דוקטור מהמכון הטכנולוגי של קליפורניה
קטגוריה:בעלי תואר דוקטור מהמכון הטכנולוגי של קליפורניה
קטגוריה:אסטרונומים אמריקאים
קטגוריה:סגל אוניברסיטת קולומביה
קטגוריה:טרנסג'נדריות אמריקאיות
קטגוריה:טרנסג'נדרים אמריקאים
קטגוריה:להט"ביות אמריקאיות
קטגוריה:להט"בים אמריקאים
קטגוריה:אמריקאיות שנולדו ב-1972
קטגוריה:אמריקאים שנולדו ב-1972